তরলীকৃত প্রাকৃতিক গ্যাস
এলএনজি আলাদা কোন জ্বালানি নয়, আদতে এটি প্রাকৃতিক গ্যাসেরই তরল রূপ। প্রাকৃতিক গ্যাস সাধারণ চাপ ও তাপমাত্রায় গ্যাসীয় অবস্থায় থাকে। শীতলকরণ (refrigeration) প্রযুক্তির মাধ্যমে প্রাকৃতিক গ্যাসের তাপমাত্রা কমিয়ে -১৬০ ডিগ্রী সেলসিয়াসে নামিয়ে আনলে গ্যাস তরলে পরিণত হয়। এই তরল প্রাকৃতিক গ্যাসকেই এলএনজি বলা হয়। পরিবহনের সুবিধার্থে এক বায়ুমন্ডলীয় চাপে এলএনজি তৈরি করা হয়। এলএনজির প্রধান উপাদান হচ্ছে মিথেন। প্রাকৃতিক গ্যাসকে এলএনজিতে রূপান্তরিত করার সময় মিথেন বাদে অন্যান্য অনাকাংক্ষিত উপাদান যেমন ধূলিকণা, এসিড গ্যাস, হিলিয়াম, পানি, অপেক্ষাকৃত ভারী হাইড্রোকার্বন, নাইট্রোজেন ইত্যাদি দূর করা হয়, যার কারণে অন্য অনেক জীবাশ্ম জ্বালানি থেকে এলএনজি ব্যবহারে দূষণ কম হয়।
চলন্ত রাস্তা
নিঃসন্দেহে বর্তমানে পৃথিবীর বিভিন্ন শহরের প্রধানতম সমস্যা বায়ু দূষণ এবং যানজট। বায়ু দূষণের যে প্রধানতম কারন তা হলো জ্বালানী তেলে চালিত মোটরযান। আর যানজট এমন এক পরিস্থিতিতে এসে পৌঁছেছে যে ঢাকা শহরের প্রতিদিন বার লক্ষ কর্মঘন্টা নষ্ট হচ্ছে। বছরে অপচয় হচ্ছে ত্রিশ হাজার কোটি টাকা। হয়তো এই রকম বা এর কাছাকাছি যানজট সংকট পৃথিবীর বিভিন্ন শহরে রয়েছে। হতে পারে কোন শহরের সংকট এর চাইতেও তীব্র। বর্তমান পরিবহন ব্যবস্থার সীমাবদ্ধতা এবং সার্বিক পরিস্থিতি বিবেচনায় এনে সড়ক-মহাসড়কে নতুন এক পরিবহণ পদ্ধতির ধারণা উপস্থাপন করা হচ্ছে। এর নাম দেয়া হয়েছে “চলন্ত রাস্তা”।